text: Fulla last og fult dekk
text: #000001
text: - Lastin er full, og dekkið er fult, so eg haldi, vit fara bara til hús, sigur Jón Rubeksen, skipari á Volunteer
text: #000002
text: Av og á verður tiltikni útróðrarmaðurin, Poul Justinussen, ættaður úr Svínoy, men búði í Klaksvík, vanliga róptur, “Poul á Fuglberg,” endurgivin fyri, at hann segði í telefonini við ein annan skipara, einaferð, teir høvdu fingið nógvan fisk.
text: #000003
text: - Lastin er full, og dekkið er fult, so eg haldi, vit fara bara til hús.
text: #000004
text: Nakað soleiðis var støðan hjá línubátinum, Volunteer, tá hann í lýsingini í mikumorgunin kom søkklaðin á Toftir, har teir skuldu landa. Lastin var full og dekkið var fult, og tí fóru teir til hús.
text: #000005
text: - Vit hava roynt vestanfyri Suðuroynna í fýra dagar og hava uml. 55.000 pund. Umleið 36.000 pund er hýsa, umleið 12.000 pund er toskur, og so er restin longa og annar fiskur.
text: #000006
text: - Tað var gott veður og væl av fiski at fáa; og so lógu vit nærum einsamallir. Fiskurin er feitur, so tað er hugaligt. Tíverri er prísurin á hýsu fallin nógv, meðan prísurn á toski er góður og heldur sær væl, segði Jón.
text: #000008
text: Teimum og sjófólkinum annars verður ynskt Guds signing og varðveitslu.
text: #000010
text: Uppsjóvarkipini komin inn at kroka
text: #000016
text: Smyril Line keypir enn eitt farmaskip
text: #000020